הוועדה המיוחדת לעניין הקרן לאזרחי ישראל, כנסת 23, פרוטוקול מספר 1, 2020-06-08 11:30

איתן גינזבורג: אני מתכבד לפתוח את ישיבתה הראשונה בהיסטוריה של הוועדה המיוחדת לפיקוח על הקרן לניהול הכנסות המדינה מהיטל רווחי הגז והנפט.

איתן גינזבורג: בהתאם להוראות סעיף 106(א)1 לתקנון הכנסת, הוועדה תבחר יושב-ראש מבין חבריה לשם הצעת ועדת הכנסת.

איתן גינזבורג: הוועדה המסדרת, החליטה להמליץ על הוועדה המיוחדת לבחור בחבר הכנסת אבי דיכטר, כיושב-ראש הוועדה.

איתן גינזבורג: מכיוון שזו הפעם הראשונה שמקימים את הוועדה הזאת – קוראים ועדה מיוחדת, כי היא לא ועדה שחייבים להקים, היא לא ועדה קבועה של הכנסת.

איתן גינזבורג: אבל זו כן ועדה שחייבים להקים אותה מתוקף חוק, חוק הקרן לאזרחי ישראל.

איתן גינזבורג: נראה לי שנפלה בחלקך הזכות להיות הראשון כמי שעסק כל חייו בביטחון אזרחי ישראל גם בסתר, גם במשרד הביטחון, גם בתחום פנים – הפעם תשמור על ביטחונם הכלכלי של אזרחי ישראל.

איתן גינזבורג: נראה לי שזה כבוד גדול לעמוד בראש הוועדה הזאת, ולעצב בעצם את מה שהולך להיות.

איתן גינזבורג: לפקח על הקרן, על המועצה, על כל מה שכרוך בזה.

איתן גינזבורג: בהקשר הזה, צריך להודות גם ליושב-ראש הכנסת על הרעיון להקים את הוועדה הזאת, והצעה להקים את הוועדה הזאת, הגם, שהחוק עוד לא נכנס לתוקף, במובן הזה שלא צריך להקים את הוועדה עדיין, כי לא נצטבר הכסף הנדרש.

איתן גינזבורג: טוב יהיה אם כבר תתחילו להכין אותה, כי זה הולך להיכנס כנראה בקרוב.

איתן גינזבורג: אם כך, אני עובר להצבעה.

איתן גינזבורג: מי בעד בחירתו של חבר הכנסת אבי דיכטר, לעמוד בראש הוועדה, ירים את ידו?

איתן גינזבורג: בעד – רוב

איתן גינזבורג: נמנעים – אין

איתן גינזבורג: פה אחד.

איתן גינזבורג: בהצלחה.

איתן גינזבורג: ניתן ליושב-ראש הכנסת לברך אותך.

אבי דיכטר: תודה רבה.

יריב לוין: אבי, ידידי, קודם כל ברכות.

יריב לוין: אני חושב שהוועדה הזו היא אתגר ענקי, משום שהמהלך הקשה והארוך של מימוש אוצרות הטבע שהתגלו בים, והפיכתם בסוף למשהו שאזרחי ירגישו אותו, מגיע בעצם עם הקמת הוועדה הזו אולי למסורת המשמעותית ביותר שלו מבחינת האזרח.

יריב לוין: אחרי שנעשו הסדרים שאפשרו את פיתוח המאגרים, ואחרי שהגז מתחיל לזרום, ואחרי שישראל נהנית מעצמאות אנרגטית ומהרבה מאוד יתרונות שנלווים למהלך הזה, אני חושב שאנחנו מגיעים סוף, סוף, לעסוק באיך אנחנו מתרגמים את הרווחים שמגיעים מהמקורות האלה, ומדובר בסכומי עתק בדרך הנכונה ביותר, ולהביא אותם באופן כזה שכלל אזרחי ישראל ייהנו מהם בצורה מיטבית.

יריב לוין: התהליך הזה הוא תהליך מורכב.

יריב לוין: מה שעמד גם לנגד עינינו כשרצינו להקים את הוועדה הזו, זו המחשבה שצריך להאיץ אותו ככל הניתן, בטח על רקע המשבר הכלכלי, והבעיות שאנחנו מתמודדים איתן עכשיו.

יריב לוין: אני יותר משמח על כך שאתה האיש שתוביל את המהלך הזה, משום שנדרשת פה מנהיגות, נדרש גם ניסיון, נדרשת כאן באמת היכולת לנסות ולהעלות אותו על המסילה, ולהבטיח את זה שהוא ינוע במהירות לעבר היעד.

יריב לוין: המשימות הן דבר שיש לי ספק אם מישהו יודע להתמודד בעניין הזה בצורה יותר טובה.

יריב לוין: אני רוצה גם לומר, שמגיע במעמד הזה לברך פעם נוספת את חברנו, שר האנרגיה יובל שטייניץ.

יריב לוין: אני חושב שהפעילות העצומה שהוא עשה בעניין הזה, יחד עם ראש הממשלה, נתניהו, הביאו אותנו למקום שנחשב בעבר דמיוני.

יריב לוין: ואני בטוח שהוא גם יהיה שותף נאמן למאמץ שאתה תעשה כדי להביא את הדבר הזה לידי מימוש.

יריב לוין: אני כן מוכרח לומר, שלמרות כל התלאות, אני חושש שזמנך כאן קצוב, כי אם צריך את - - - בסופו של עניין במועד לא רחוק בתפקיד עוד יותר בכיר, אבל אני מניח שדווקא נוכח הראייה הזאת, אתה תספיק לעשות את הדברים בקצב כזה שבאמת הנושא הזה יעמוד על תילו.

יריב לוין: אני באמת מאחל לך, אבי, הצלחה גדולה ולכל הצוות שילווה אותך, זו משימה חלוצית ממלכתית.

אבי דיכטר: תודה רבה, יושב-ראש הכנסת, אם אפשר לומר, חברי יריב לוין.

אבי דיכטר: תודה לך, יושב-ראש ועדת הכנסת, איתן.

אבי דיכטר: אמרתי לך גם בהזדמנות, כמי שנמצא כבר לא מעט שנים בכנסת, דיי מחמם לב לראות חבר כנסת חדש משתלט על ועדה כל כך מורכבת בתקופות שונות.

אבי דיכטר: יישר כוח.

אבי דיכטר: כמובן, ירדנה, מזכירת הכנסת ומנהלת הוועדה, נטלי.

איתן גינזבורג: כזה כוח - חבל על הזמן...

אבי דיכטר: תודה רבה, קודם כל על האמון.

אבי דיכטר: כיושב-ראש ועדה, בעיניי זה לא מובן מאליו.

אבי דיכטר: אני חושב שלאורך שנים, הגז פחד לצאת מהאדמה נוכח הציפייה הציבורית והתכנוני מה יעשו בתמלוגי הגז כשהוא ייצא מהאדמה.

אבי דיכטר: אז באמת, ראש הממשלה נתניהו, והשר שטייניץ, ועוד רבים אחרים – השר כחלון כשר האוצר, הוציאו אותו אל מעל פני האדמה, וטוב שעכשיו אנחנו ככנסת, מקימים ועדה לפקח על קרן שטרם קמה, שתעסוק בשמה אולי הכי מייצג – "הקרן לאזרחי ישראל".

אבי דיכטר: אני לא מכיר ועדה, אני גם לא מכיר חוק שהמהות שלו היא כל כך טובת אזרחי ישראל.

אבי דיכטר: בעצם, מאחר והחוק קבע משרדים מאוד רלבנטיים – משרד ראש הממשלה, משרד האוצר, נציג בנק ישראל, שהם בעצם אחראים על הנושא הזה של תמלוגי הגז בצורה מאוד מובנית - אם זו המועצה, שהיא בעיקר מושתתת על הגופים האלה.

אבי דיכטר: אם זה, כמובן, ועדת ההשקעות, ואם זה ועדת הביקורת, ואם זו המחלקה לניהול הנכסים של הקרן - כל הדברים האלה עדיין טרם קמו.

אבי דיכטר: אני שמח שהכנסת החליטה להקים את הוועדה הזו, שש שנים אחרי שהחוק עבר, כדי לראות מה קורה, למה לא קורה מה שצריך לקרות.

אבי דיכטר: איפה התמלוגים שהיו עד עכשיו - מה נעשה איתם.

אבי דיכטר: מה הצפי לתמלוגים בשנים הקרובות - ויש צפי מאוד נדיב, כפי שאמרת, אדוני היושב-ראש.

אבי דיכטר: בהחלט, אנחנו כוועדה, ועדת כנסת, רוצים לייצג את האינטרס של אזרחי ישראל, שמהגז הזה לעשות באמת טוב לאזרחי ישראל.

אבי דיכטר: ולא חשוב אם זה יהיה מיליארד, או 10 מיליארד שקל בשנה - שני התרחישים האלה צפויים בשנים הבאות.

אבי דיכטר: ולכן, טוב שהוועדה הזו תפקח כנציגת הכנסת, ולמעשה, כנציגת הציבור, שהתמלוגים יגיעו באמת למקומות שהמדינה חושבת שנכון שיגיעו לשם - מה יותר מהר, מה יותר הרבה, מה יותר ממוקד.

אבי דיכטר: אנחנו כבר ישבנו עם מנהלת הוועדה, עם דובר הוועדה, הבוקר, כדי לתכנן את המפגשים הקרובים.

אבי דיכטר: בגלל הקורונה, אני רואה שיש פה נציגות יחסית מועט של חברי הכנסת.

אבי דיכטר: חבר הכנסת סגלוביץ' - - -

איתן גינזבורג: הוא יהיה נציג פעיל מאוד.

אבי דיכטר: חבר הכנסת סגלוביץ', פעיל גם לפני שהוא היה חבר כנסת.

אבי דיכטר: האמן לי, כאחד שמינה אותו לראש להב 433, אני מכיר את הפעילות הזו מקרוב.

אבי דיכטר: ולך איתן, שבכל אופן אתה גם כאן ממלא מקום של מישהו שהוא חבר הוועדה.

אבי דיכטר: אנחנו נצא לדרך.

אבי דיכטר: בעזרת השם, נעשה טוב לאזרחי מדינת ישראל.

אבי דיכטר: באמת, כלשון החוק, וגם כרוח החוק.

אבי דיכטר: תודה רבה לכולם.

אבי דיכטר: יואב, משהו להגנתך...

יואב סגלוביץ': אני קודם כל שמח להיות בוועדה הזאת.

יואב סגלוביץ': אני חושב, אבי - שים בצד את הכישורים הפוליטיים, צריך את כל הכישורים המודיעיניים והחקירתיים להבין את כל מה שקורה פה.

יואב סגלוביץ': אני אהיה שמח להיות יחד איתך – איך אמרת, גם לעשות טוב.

יואב סגלוביץ': זה לא משהו באמת של קואליציה ואופוזיציה, תמיד להיות שמשהו מתחיל – זה יהיה כיף.

יואב סגלוביץ': אז אני מצפה שיהיה גם כיף, גם מעניין.

יואב סגלוביץ': מהיכרותי איתך, אני בטוח שיהיה מעניין ומעמיק.

יואב סגלוביץ': שיהיה לך המון הצלחה.

אבי דיכטר: תודה רבה.

אבי דיכטר: הישיבה נעולה.